**03.09.2025.**

**E-pasta nosaukums**

Par pacienta līdzmaksājuma kompensāciju personām ar alkohola, narkotisko, psihotropo vai toksisko vielu atkarību, kuras saņem narkoloģisko ārstēšanu

**E-pasta teksts**

Nacionālais veselības dienests (turpmāk – Dienests) skaidro, ka pacienta līdzmaksājuma kompensācija personām ar alkohola, narkotisko, psihotropo vai toksisko vielu atkarību piemērojama tikai narkologa (specialitātes kods – P28) nodrošinātajiem pakalpojumiem.

Saskaņā ar Veselības aprūpes finansēšanas likuma 6. panta 5.¹ punktu no 2025. gada 1. janvāra šīs pacientu grupas, saņemot narkoloģisko ārstēšanu, ir atbrīvotas no pacienta līdzmaksājuma.

Savukārt atbilstoši Ministru kabineta noteikumiem Nr. 70 *“Alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanas kārtība”* atkarības slimības diagnozi nosaka un ārstēšanu organizē narkologs.

Dienests informē, ka atbilstoši Vadības informācijas sistēmā ievadītai informācijai, Dienests veiks uzraudzību par normatīviem aktiem atbilstīgas pacientu grupas piemērošanu.